અગાઉનાં વર્ષોની આવી ઘટનાઓ અને હવેની આ ઘટનાઓમાં તફાવત એ છે કે અત્યાર સુધી ભારત દ્વારા પાકિસ્તાનને યુદ્ધવિરામ ભંગનો વળતો એવો જ જડબાંતોડ જવાબ આપવામાં આવતો ન હતો. હવે આ નીતિમાં બદલાવ કરાયો છે. હવે પાકિસ્તાનના યુદ્ધવિરામ ભંગની ઘટનાની ઉપેક્ષા કરવામાં આવતી નથી. અગાઉ યુદ્ધવિરામ ભંગની ઘટનાનો ભારત દ્વારા કોઇ જવાબ અપાતો ન હતો. પાકિસ્તાનની આવી હરકતો છતાં ભારત તેના પર મહેરબાન રહેતું હતું. ભારતે પાકિસ્તાનને મોસ્ટ ફેવર્ડ નેશનનો દરજ્જો આપ્યો એ ભારતની મહેરબાનીનું જ ઉદાહરણ છે. આવી કૃપા દર્શાવવાનું કોઇ કારણ ન હતું. હવે ભારત સરકારની પાકિસ્તાન પ્રત્યેની સર્વતોમુખી નીતિમાં બદલાવ આવ્યો છે. હવે ભારત સિંધુ જળ સમજૂતીની પણ સમીક્ષા કરવા તત્પર બન્યું છે.